เทศบัญญัติเทศบาลตำบลท่าสายเทศบัญญัติเทศบาลตำบลท่าสายเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนของเทศบาลตำบลท่าสายอำเภอเมืองเชียงราย จังหวัดเชียงรายพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลท่าสาย โดยความเห็นชอบของสภาเทศบาลตำบลท่าสาย และผู้ว่าราชการจังหวัดเชียงรายจึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลตำบลท่าสาย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนของเทศบาลตำบลท่าสายอำเภอเมืองเชียงราย จังหวัดเชียงราย พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่นับถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเชียงรายที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่บริเวณ ดังต่อไปนี้ด้านเหนือ จดเส้นแบ่งเขตตำบลระหว่างตำบลท่าสายกับตำบลรอบเวียงด้านตะวันออก จดเส้นแบ่งเขตตำบลระหว่างตำบลท่าสายกับตำบลเวียงชัยอำเภอเวียงชัยด้านใต้ จดแม่น้ำลาวฝั่งเหนือ ถึงเส้นแบ่งเขตตำบลระหว่างตำบลท่าสาย กับตำบลสันทรายด้านตะวันตก จดเส้นขนานระยะ ๑๐๐ เมตรจากศูนย์กลางถนนคลองส่งน้ำชลประทานฟากเหนือ ไปทางทิศเหนือบรรจบกับทางหลวงแผ่นดินหมายเลข ๑๐๒๐ และเลียบถนนทางหลวงชนบทหมายเลข ชร ๕๐๒๓ฟากตะวันออกไปทางทิศเหนือ จดเส้นแบ่งเขตตำบลระหว่างตำบลท่าสายกับตำบลรอบเวียงบริเวณที่ ๒ หมายความว่าพื้นที่บริเวณ ดังต่อไปนี้ด้านเหนือ จดแม่น้ำกรณ์ ฝั่งใต้และบรรจบเส้นแบ่งเขตตำบลระหว่างตำบลท่าสายกับตำบลรอบเวียง จดถนนทางหลวงชนบทหมายเลขชร ๕๐๒๓ ฟากตะวันตกด้านตะวันออก จดถนนทางหลวงชนบทหมายเลข ชร ๕๐๒๓ฟากตะวันตก ไปทางทิศใต้ บรรจบกับทางหลวงแผ่นดินหมายเลข ๑๐๒๐และจดเส้นขนานระยะ ๑๐๐ เมตร กับศูนย์กลางถนนคลองส่งน้ำชลประทานถึงเส้นแบ่งเขตตำบลระหว่างตำบลท่าสายกับตำบลสันทรายด้านใต้ จดเส้นแบ่งเขตตำบลระหว่างตำบลท่าสายกับตำบลสันทรายไปทางทิศตะวันตกเฉียงเหนือ บรรจบกับทางหลวงแผ่นดินหมายเลข ๑๐๒๐ ฟากเหนือจดกับเส้นขนานระยะ ๓๕๐ เมตร กับศูนย์กลางทางหลวงแผ่นดินหมายเลข ๑ ถนนพหลโยธินด้านตะวันตก จดทางหลวงแผ่นดินหมายเลข ๑๐๒๐ ฟากเหนือตรงจุดที่ขนานกับศูนย์กลางถนนทางหลวงแผ่นดินหมายเลข ๑ ถนนพหลโยธินระยะ ๓๕๐ เมตรไปทางทิศเหนือจดกับแม่น้ำกรณ์ ฝั่งใต้เว้นแต่พื้นที่บริเวณที่ ๔บริเวณที่ ๓ หมายความว่าพื้นที่บริเวณ ดังต่อไปนี้ด้านเหนือ จดเส้นแบ่งเขตตำบลระหว่างตำบลท่าสายกับตำบลรอบเวียงไปตามแม่น้ำกรณ์ ฝั่งใต้ ถึงระยะ ๓๕๐ เมตรจากจุดศูนย์กลางถนนทางหลวงแผ่นดินหมายเลข ๑ ถนนพหลโยธินด้านตะวันออก จดแนวขนานระยะ ๓๕๐ เมตร จากจุดศูนย์กลางถนนทางหลวงแผ่นดินหมายเลข ๑ ถนนพหลโยธิน ไปทางทิศใต้บรรจบกับทางหลวงแผ่นดินหมายเลข ๑๐๒๐ ฟากเหนือด้านใต้ จดทางหลวงแผ่นดินหมายเลข๑๐๒๐ ฟากเหนือ ซึ่งห่างจากจุดศูนย์กลางถนนทางหลวงแผ่นดินหมายเลข ๑ ถนนพหลโยธินระยะ ๓๕๐ เมตร ตามเส้นแบ่งเขตตำบลระหว่างตำบลท่าสายกับตำบลสันทรายด้านตะวันตก จดเส้นแบ่งเขตตำบลระหว่างตำบลท่าสายกับตำบลรอบเวียงไปทางทิศเหนือ จดกับแม่น้ำกรณ์ ฝั่งใต้บริเวณที่ ๔ หมายความว่าพื้นที่บริเวณ ดังต่อไปนี้ด้านเหนือ จดห้วยน้ำพุ ฝั่งใต้ด้านตะวันออก จดถนนทางหลวงชนบท ชร ๕๐๒๓ ฟากตะวันตกด้านใต้ จดทางหลวงแผ่นดินหมายเลข๑๐๒๐ ฟากเหนือด้านตะวันตก จดร่องแพน ฝั่งใต้ ฝั่งตะวันออกทั้งนี้ พื้นที่บริเวณที่ ๑ บริเวณที่ ๒บริเวณที่ ๓ และบริเวณที่ ๔ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภท หรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ห้องแถว ตึกแถว หรือบ้านแถว(๘) อาคารชุดตามกฎหมายว่าด้วยอาคารชุด(๙) หอพักตามกฎหมายว่าด้วยหอพักข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภท หรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สถานบริการตามกฎหมายว่าด้วยสถานบริการ(๖) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) โรงฆ่าสัตว์(๘) โรงกำจัดขยะมูลฝอย(๙) โรงซื้อขายหรือเก็บเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภท หรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาต ตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่า ตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) อาคารพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) โรงกำจัดมูลฝอย(๑๑) โรงซื้อขายหรือเก็บเศษวัสดุข้อ ๗ ภายในบริเวณที่ ๔ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิง เว้นแต่สถานีบริการร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงสำหรับจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) สถานบริการตามกฎหมายว่าด้วยสถานบริการ(๗) สถานสงเคราะห์หรือรับเลี้ยงเด็ก(๘) สถานสงเคราะห์หรือรับเลี้ยงคนชราข้อ ๘ ภายในพื้นที่ที่กำหนดไว้ตามข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ และข้อ ๗ข้อ ๙ อาคารที่มีอยู่แล้วในพื้นที่ที่กำหนดตามข้อ๓ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๑ ให้นายกเทศมนตรีตำบลท่าสายรักษาการตามเทศบัญญัตินี้ประกาศณ วันที่ ๙ มิถุนายน พ.ศ. ๒๕๕๘ชัยยศ หม่อมพกุลนายกเทศมนตรีตำบลท่าสาย[เอกสารแนบท้าย]๑. แผนที่ท้ายเทศบัญญัติเทศบาลตำบลท่าสายเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนของเทศบาลตำบลท่าสาย อำเภอเมืองเชียงราย จังหวัดเชียงรายพ.ศ. ๒๕๕๘๒. บัญชีท้ายเทศบัญญัติเทศบาลตำบลท่าสายเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนของเทศบาลตำบลท่าสาย อำเภอเมืองเชียงราย จังหวัดเชียงรายพ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๙ กรกฎาคม๒๕๕๘นุสรา/ผู้ตรวจ๑๗ สิงหาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๗๔ ง/หน้า ๑๒/๒๗ กรกฎาคม ๒๕๕๘